Bolivaro viršukalnė
Bolivaro viršukalnė (isp. Pico Bolívar) – aukščiausia Venesuelos viršukalnė. Stūkso Meridos valstijoje, Anduose, Meridos Kordiljeroje, Siera Nevada de Meridos masyve. Aukštis 4978 m (seniau laikyta 5007 m, 4981 m). Kalnas patenka į Siera Nevados nacionalinį parką. Viršūnę dengia ledynai. Pavadintas Pietų Amerikos išvaduotojo Simono Bolivaro garbei, seniau vadinas Končos, Peinetos, La Kolumnos vardais. Pirmieji į Bolivarą įkopė venesueliečiai Enrique Bourgoin, H. Márquez Molina ir Domingo Peña (1935 m.).